**Henkilökunnan ja opiskelijoiden rokottaminen, tilojen ja henkilökunnan määrittely koskien tartuntatautilain soveltamista**

[Tartuntatautilaki 1227/2016](http://www.finlex.fi/fi/laki/alkup/2016/20161227) on tullut voimaan 1.3.2017. Työntekijöiden ja opiskelijoiden rokotussuojaa koskeva lain 48 § tulee voimaan 1.3.2018 alkaen.

Tartuntatautilain 48 § mukaan tartuntatautien vakaville seuraamuksille alttiiden potilaiden suojaamiseksi työntekijällä ja työharjoitteluun osallistuvalla opiskelijalla on lain oltava joko rokotuksen tai sairastetun taudin antama suoja tuhkarokkoa ja vesirokkoa vastaan. Lisäksi edellytetään rokotuksen antamaa suojaa influenssaa vastaan ja imeväisikäisiä hoitavilla hinkuyskää vastaan. Suoja on tarpeen myös työturvallisuuden kannalta.

Työharjoitteluun osallistuvien opiskelijoiden suojan tarkistamisesta ja täydentämisestä huolehtii heidän oppilaitoksensa ja sen opiskelijaterveydenhuolto. Työntekijöiden rokotuksista huolehtii työterveyshuolto. Influenssarokotuksen osalta rokotus voidaan antaa myös osastolla, mutta se kirjataan aina työterveyshuollon asiakirjoihin.

Rauman sosiaali- ja terveystoimialalla hoidetaan tartuntatautien vakaville seuraamuksille alttiita potilaita, kuten

* potilaita, joiden puolustusjärjestelmä on heikentynyt sairauden tai sen hoidon vuoksi  yli 65-vuotiaita
* alle 12 kuukauden ikäisiä
* raskaana olevia
* kroonista sydänsairautta, esimerkiksi sepelvaltimotautia tai sydämen vajaatoimintaa sairastavia
* diabeetikoita tai muita kroonista aineenvaihduntasairautta sairastavia
* kroonista keuhkosairautta sairastavia
* kroonista maksasairautta sairastavia
* kroonista munuaissairautta sairastavia
* kroonista neurologista sairautta tai hermolihastautia sairastavia
* juuri leikattuja
* kehitysvammaisia
* tupakoitsijoita
* vaikeasti ylipainoisia
* päihdeongelmaisia

**Suojan vaatimus**

Suoja tulee olla kaikilla potilaiden hoitoon, tutkimiseen, kuntouttamiseen ja ohjaamiseen osallistuvilla työntekijöillä, jotka työskentelevät edellä mainittujen kaltaisten potilaiden kanssa samoissa tiloissa

Sosiaali- ja terveystoimialan johto on määritellyt **asiakas- ja potilastilat**, joissa työskentelevillä työntekijöillä tulee olla suoja tuhkarokkoa, vesirokkoa ja influenssaa vastaan. Näitä tiloja ovat

* sairaalaosastot
* kiirevastaanotto
* ajanvarausvastaanotot
* toimenpidetilat
* terapiatilat
* toimialan sosiaalityön tilat, joissa tavataan asiakkaita ja potilaita  vanhainkoti
* vanhuspalveluiden tilat, joissa tavataan potilaita ja asiakkaita
* sosiaalipalveluiden tilat, joissa tavataan potilaita ja asiakkaita

# Lisäksi imeväisikäisiä (alle 1-vuotiaita) hoitavilla työntekijöillä tulee olla rokotussuoja hinkuyskää vastaan

* lasten ja nuorten poliklinikalla ja Nortamon perhekeskuksessa

Suojan vaatimus tuhkarokkoa, vesirokkoa ja influenssaa vastaan koskee alla lueteltuja työntekijäryhmiä, mikäli he työskentelevät em. tiloissa.

* lääkäreitä
* hammaslääkäreitä
* eriasteisia potilastyöhön osallistuvia hoitajia
* suuhygienistejä
* laitoshuoltajia
* välinehuoltajia, jotka toimivat potilastyössä
* osastonsihteereitä
* terapeutteja
* erityistyöntekijöitä, esim perhetyöntekijöitä
* sosiaalityöntekijöitä

Hinkuyskän osalta suojan vaatimus koskee edellä mainituista työntekijäryhmistä niitä, jotka hoitavat alle 1-vuotiaita, eli lähinnä lasten ja nuorten poliklinikan ja Nortamon Perhekeskuksen työntekijöitä.

Taulukossa on kuvattu, missä tilanteissa suoja näille taudeille on olemassa:

|  |  |  |  |
| --- | --- | --- | --- |
| **tauti**  | **suoja tautia vastaan on syntynyt, jos on**  | **suojan vaatimus koskee**  | **rokotteen uusintatarve ja sairastetun taudin tuoma suoja**  |
| **tuhkarokko**  | on sairastanut tuhkarokon tai on saanut 2 x tuhkarokkorokotuksen (MPR tai erillinen  | kaikkia potilaiden hoitoon, tutkimiseen, kuntouttamiseen ja ohjaamiseen osallistuvia työntekijöitä ja opiskelijoita, jotka työskentelevät potilaiden läheisyydessä. ks. lista edellä.  | kaksi tuhkarokkorokotusta tai sairastettu tauti tuo elinikäisen immuniteetin, jolloin uusintarokotuksia ei myöhemmin tarvita. |
| **tauti**  | **suoja tautia vastaan on syntynyt, jos on**  | **suojan vaatimus koskee**  | **rokotteen uusintatarve ja sairastetun taudin tuoma suoja**  |
|  | tuhkarokkorokote) tai   |  | rokotuksesta ei ole haittaa, vaikka henkilöllä olisi jo suoja näitä tauteja vastaan.  |
| **vesirokko**  | on sairastanut vesirokon tai on saanut 2 x vesirokkorokotuksen tai   | kaikkia potilaiden hoitoon, tutkimiseen, kuntouttamiseen ja ohjaamiseen osallistuvia työntekijöitä ja opiskelijoita, jotka työskentelevät potilaiden läheisyydessä. Ks. lista edellä.  | kaksi vesirokkorokotusta tai sairastettu tauti tuo elinikäisen immuniteetin, jolloin uusintarokotuksia ei myöhemmin tarvita.rokotuksesta ei ole haittaa, vaikka henkilöllä olisi jo suoja vesirokkoa vastaan.  |
| **influenssa**  | saanut influenssaro kotuksen vuosittain.  | kaikkia potilaiden hoitoon, tutkimiseen, kuntouttamiseen ja ohjaamiseen osallistuvia työntekijöitä ja opiskelijoita, jotka työskentelevät potilaiden läheisyydessä. Ks. lista edellä.  | rokotus uusitaan joka syksy ennen influenssakauden alkua sairastettu influenssa ei tuo suojaa seuraavalle eikä kuluvallekaan kaudelle.  |
| **hinkuyskä**  | saanut hinkuyskärokotuksen (dtap) viiden vuoden välein.  | kaikkia imeväisikäisten lasten hoitoon osallistuvia työntekijöitä ja opiskelijoita, jotka työskentelevät näiden läheisyydessä. Ks. lista edellä.  | rokotus uusitaan viiden vuoden välein. sairastettu hinkuyskä ei anna pitkäaikaista suojaa jos jäykkäkouristusrokotus on annettu alle kaksi vuotta aiemmin, rokotusta siirretään  |
|  |

Sosiaali- ja terveystoimialan muille työntekijöille, jotka liikkuvat vain satunnaisesti asiakas- ja potilastiloissa, järjestetään MPR-, vesirokko- ja vuosittainen influenssarokotus työterveyshuollossa ja rokotuksia suositellaan, mutta heille ei tehdä TT-lain mukaista kyselyä. (esim hallintohenkilöstö, tekniikan työntekijät, lähetit, konekirjoittajat).

Kaikkien työntekijöiden ja opiskelijoiden tulee noudattaa potilaiden hoitamisessa asianmukaisia varotoimia ja käyttävät henkilökohtaisia suojaimia, kuten infektio-ohjeistukset kussakin tilanteessa edellyttävät (katso hoito-ohjeet.fi).

**Viite:** [Tartuntatautilaki 1227/2016](http://www.finlex.fi/fi/laki/alkup/2016/20161227)